**Centrum špeciálnopedagogického poradenstva pri SŠI v Trenčíne**

Ľudovíta Stárka 12 , 91105 Trenčín

**Správa o činnosti za školský rok 2019/2020**

**Centrum špeciálnopedagogického poradenstva   
pri SŠI v Trenčíne**

**Trenčín, september 2020**

**ZÁKLADNÉ IDENTIFIKAČNÉ ÚDAJE O ŠKOLSKOM ZARIADENÍ**

|  |  |
| --- | --- |
| Názov zariadenia**:** | **Centrum špeciálnopedagogického poradenstva pri SŠI Trenčín** |
| Adresa zariadenia**:** | **Ľudovíta Stárka 12, 911 05 Trenčín** |
| Telefónne číslo: | **0948 853 113** |
| Email: | [**cspptn@gmail.com**](mailto:cspptn@gmail.com) |

**Údaje o zriaďovateľovi:**  Okresný úrad, odbor školstva Trenčín

Riaditeľka CŠPP: Mgr. Alena Gašparovičová

Vedúca CŠPP: PhDr. Ľubomíra Dunčáková

**AKTUALIZOVANÉ PERSONÁLNE OBSADENIE CŠPP**

**Údaje o počte zamestnancov CŠPP:**

|  |  |
| --- | --- |
| **Odborní zamestnanec** | **Počet** |
| Psychológ: | 1 |
| Špeciálny pedagóg: | 4 |
| **Celkový úväzok:** | **4,08** |

**Rozloženie úväzkov:**

|  |  |  |  |
| --- | --- | --- | --- |
| **Por.č.** | **Meno, a priezvisko zamestnanca** | **Pracovné zaradenie** | **Pracovný úväzok** |
| 1. | Ľubomíra Dunčáková | psychológ | 100% |
| 2. | Martina Hellebrandová | špeciálny pedagóg-psychopéd | 100% |
| 3. | Blažena Hoferiková | špeciálny pedagóg-psychopéd | 100% |
| 4. | Jana Pevná | špeciálny pedagóg-psychopéd | 100% |
| 5. | Jarmila Strechová | špeciálny pedagóg-logopéd - surdopéd | 8% |

Poznámka:

Špeciálna pedagogička CŠPP Mgr. Blažena Hoferiková, PhD. nastúpila do práce po materskej dovolenke 1.6.2020.

**Naplnenie kvalifikačných predpokladov**

V súčasnosti všetci zamestnanci spĺňajú kvalifikačné predpoklady.

**ÚDAJE O ĎALŠOM VZDELÁVANÍ ODBORNÝCH ZAMESTNANCOV**

Účasť zamestnancov na vzdelávacích aktivitách v tomto školskom roku bola poznamenaná pandémiou Koronavírusu a naslednými epidemiologickými opatreniami. Z uvedeného dôvodu od marca 2020 boli niektoré vzdelávnia zrušené, resp. realizované online. Odborní zamestnanci CŠPP sa v školskom roku 2019/2020 zúčastnili týchto vzdelávacích aktivít:

Psychológ:

* Funkčné inovačné vzdelávanie (ukončenie) - Riadenie školy a školského zariadenia, Univerzita Komenského v Bratislave, Centrum ďalšieho vzdelávania, Bratislava,
* účasť na webinároch organizovaných VÚDPaP Bratislava
* účasť na seminároch organizovaných CPPPaP Trenčín, VÚDPaP Bratislava.

Špeciálni pedagógovia:

* vykonanie skúšky na získanie druhej atestácie. Katolícka univerzita Ružomberok - 12/2018
* účasť na seminároch organizovaných CPPPaP Trenčín,
* účasť na seminároch organizovaných VÚDPaP Bratislava: Tvorba a realizácia IVP, prípadové konzultácie, skríningový nástroj čitateľskej gramotnosti.
* FSVaZ UK Nitra a Mirabilis: Inklúzia bez predsudkov
* Nervuška – Arte o.z.: Ako komunikovať s agresívnym rodičom

**ÚDAJE O PROJEKTOCH**

Odborní zamestnanci CŠPP participujú na projektoch:

• Projekt „Štandardizáciou systému poradenstva a prevencie k inklúzii   
a úspešnosti na trhu práce – Štandardy“ – spolupráca v rámci multidisiplinárneho prístupu   
a skvalitňovania systému výchovného poradenstva a prevencie cez tvorbu štandardov,   
v kariérovom poradenstve a podpore strategického rozvoja školských zariadení výchovného poradenstva a prevencie. Projekt bude realizovaný do mája 2023. (autor projektu: VÚDPaP – podporený z ESF v rámci Operačného programu ľudské zdroje.)

• Projekt „Komplexný poradenský systém prevencie a ovplyvňovania sociálno-patologických javov v školskom prostredí“ – v rámci udržateľnosti projektu prebieha participácia na zbere Informovaných súhlasov s vyšetrením a so spracovaním osobných údajov, a to v prípade, že pri klientovi bol použitý diagnostický nástroj financovaný zo zdrojov projektu (autor projektu: VÚDPaP).

* Účasťou na zasadnutiach komisie sme zapojení do projektu pod záštitou Národného koordinačného strediska pre riešenie problematiky násilia na deťoch, ako samostatnej organizačnej súčasti Ministerstva práce, sociálnych vecí a rodiny SR.

**ÚDAJE O VÝSLEDKOCH INŠPEKČNEJ ČINNOSTI**

V školskom roku 2019/20 nebola v CŠPP vykonaná inšpekcia.

**VYHODNOTENIE ČINNOSTI**

**Školský rok 2019/2020 bol špecifický vzhľadom k celosvetovej pandemickej situácii, ktorá sa prejavila aj v praktickom fungovaní centra**. S nastavením celoslovenských opatrení MŠVVaŠ SR, Úradom vlády SR a Úradom verejného zdravotníctva SR poskytované služby CŠPP museli aktuálne reagovať na vzniknutú situáciu. Poskytované služby sa tak sústredili na dištančné poradenstvo klientom (žiakom, rodičom, pedagógom), prostredníctvom mailovej komunikácie, telefonickej komunikácie a využitím iných online platforiem, pri dodržiavaní zákona č. 18/2018 Z. z. o ochrane osobných údajov a GDPR.

Individuálne činnosti s klientami, pokiaľ to situácia a okolnosti dovoľovali sa realizovali   
v on-line priestore. Činnosť odborných zamestnancov sa sústredila aj na metodickú   
a osvetovú činnosť v podobe tvorby príspevkov, aktuálnych odporúčaní pre detí a rodičov, ktoré boli prezentované na FB v nami vytvorených skupinách: Metodická podpora CŠPP Trenčín a Podpora pre rodičov CŠPP Trenčín. Rovnako sme zdieľali prezentácie pre klientov a/alebo ich rodičov so zameraním na skupinové poradenstvo a prevenciu, odborné prezentácie, metodické príručky a manuály pre pedagógov a odborných zamestnancov škôl   
a školských zaradení (najčastejším zdrojom bol VÚDPaP Bratislava).

Pandemická situácia sa odzrkadlila aj na zníženom počte klientov, ktorým CŠPP   
v  školskom roku 2019/2020 poskytlo služby. Práve v druhom polroku školského roka sme plánovali činnosti ako školská spôsobilosť u deti so zdravotným znevýhodnením a deti s rizikovým vývinom, rediagnostiku u žiakov so ŠVVP (napr. aj pre účely stanoviska k potrebe asistenta pedagóga), kariérové poradenstvo pre klientov so základných a stredných škôl (návrhy na úpravy v Testovaní9 a Maturitnej skúške). Realizovali sme pomoc školám pri prijímaní deti so ŠVVP do 1. ročníka formou vyjadrení k zaškoleniu, keďže sa diagnostika kvôli nastaveným opatreniam nemohla zrealizovať prezenčne. CŠPP sa preto primárne sústredila na akútne poradenstvo v oblasti školskej spôsobilosti, osobnostného a emocionálneho poradenstva a odborno – metodické usmerňovanie pedagógov (zvlášť špeciálnych pedagógov a asistentov pedagóga) pri dištančnom vzdelávaní žiakov so ŠVVP.

**Kvalitatívna analýza odborných činností v CŠPP**

Prostredníctvom aktivít CŠPP sme aj v školskom roku 2019/2020 ponúkali **riaditeľom škôl, školským špeciálnym pedagógom a asistentom učiteľa** (resp. aj výchovným poradcom   
v školách, kde nemajú školského špeciálneho pedagóga) zo ZŠ a SŠ okresu Trenčín možnosť odbornej a metodickej pomoci, a to formou:

A) individuálne konzultácie v CŠPP

B) telefonické konzultácie a emailovu komunikáciu.

C) metodické návštevy škôl a konzultácie s vyučujúcimi

D) poradenstvo pri individuálnej integrácii žiakov

E) pomoc pri vypracovávaní individuálnych plánov pre žiakov so ŠVVP

F) poradenstvo pri vzdelávacích a výchovných ťažkostiach detí a žiakov,

G)poradenstvo pri profesijnej orientácii, zaraďovaní žiakov so zdravotným znevýhodnením do škôl.

V priebehu celého školského roka sme poskytovali u jednotlivých klientov odporúčania do výchovno-vzdelávacieho procesu pedagogickým zamestnancom, ale aj iným odborníkom   
z jednotlivých poradenských zariadení. Početnou skupinou, s ktorou sme konzultovali, boli vyučujúci žiakov, ktorým sme poskytovali odborné služby. Špeciálni pedagógovia z centra spolupracovali pri tvorbe individuálnych vzdelávacích programov (ďalej len IVP) a úprave učebných osnov u jednotlivých klientov.

Najviac konzultácií a **poradenskej činnosti sme smerovali k rodičom detí,** ktoré sú   
v starostlivosti centra, ale aj potencionálnym klientom či širokej rodičovskej verejnosti (zvlášť   
v období prerušenia vyučovania v dôsledku pandémie dištančnou formou). Cieľom poradenstva v našom zariadení je dosiahnuť poradenskými metódami a postupmi primeranú úpravu stavu, ktorý bol príčinou vstupu klienta do poradenskej starostlivosti. Rodičov sme oboznamovali   
s výsledkami vyšetrení detí, s príznakmi diagnostikovaných porúch, s odporúčaniami do vyučovacieho procesu, s odporúčaniami pre nápravné domáce cvičenia a postupy, inštruovali ich v používaní špeciálnych učebných pomôcok, poskytovali sme výchovné poradenstvo. V prípade potreby sme zákonným zástupcom detí odporúčali aj príslušných odborníkov podľa typu porúch (neurológ, pedopsychiater, foniater, logopéd, klinický psychológ a pod.). V mnohých prípadoch sme rodičom poskytli aj sociálne poradenstvo. Zorganizovali sme pre rodičov deti s PAS stretnutie s pracovníčkou ÚPSVaR, ktorá im poskytla informácie o možných kompenzáciach   
a aktuálnej legislative v tejto oblasti.

Poradenstvo pre rodičov sme realizovali najčastejšie v osobnom kontakte, no rodičia najmä v čase mimoriadnych opatrení využívali aj možnosť poradiť sa po telefóne, emailovou komunikáciou, osvedčilo sa nám aj poradenstvo prostredníctvom sociálnych sietí.   
**Naďalej sme poskytovali internetové poradenstvo** zasielaním metodických materiálov mailovou poštou, čo prispelo k zefektívneniu poskytovaných služieb, nakoľko sa klienti   
a spolupracujúce zariadenia dostali bez zbytočného časového odkladu k potrebným informáciám a metodickým materiálom. Na požiadanie sme poskytovali aj internetové a telefonické poradenstvo priamou formou odpovedania na konkrétne otázky klientov.

Na žiadosť niektorých predškolských zariadení sme mali naplánované realizovať   
v marci 2020 **screening detí s rizikovým vývinom** a **diagnostiku jazykového vývinu u detí   
3 – 6 ročných a posúdenie školskej pripravenosti** u 6-ročných detí so zdravotným znevýhodnením a deti s rizikovým vývinom. Z dôvodu vyhlásenia mimoriadných opatrení   
v období pandémie už k realizácii nedošlo. Pri opakovaných osobných návštevách v MŠ mesta Trenčín psychologička a vedúca CŠPP v letnom období v rámci prehlbenia vzájomnej spolupráce konzultovala s riaditeľkami a učiteľkami MŠ, informovala ich o službách CŠPP,   
o spolupráci pri riešení ťažkostí v prístupe k deťom so ŠVVP. Vrámci našich personálnych možností sme sa zúčastňovali konzultácií priamo v teréne materských škôl. Za účelom prijímania detí do špeciálnej školy, začlenenia/integrácie a pod. sme sa zúčastnili odborných komisií zriadených riaditeľom školy. V podmienkach MŠ v meste Trenčín sme realizovali depistáže s cieľom včasného podchytenia detí s rizikovým vývinom: s poruchami vývinu reči,   
s narušenou koncentráciou pozornosti, s poruchami správania, s čiastkovými oslabeniami výkonu a detí, u ktorých je potrebný odklad školskej dochádzky z dôvodu zdravotného znevýhodnenia. Poskytli sme nápravné cvičenia rodičom a učiteľkám   
v predškolských zariadeniach. Realizovali sme individuálne konzultácie a poradenstvo pre rodičov detí s rizikovým vývinom.

Za účelom **prevencie** sociálno – patologických javov sme na požiadanie špeciálnej školy pre deti s mentálnym postihnutím aj v tomto školskom roku mapovali interpersonálne vzťahy medzi žiakmi školy (v jednotlivých triedach). Špeciálnopedagogická diagnostika bola zameraná na výskyt dielčích oslabení (diktáty, numerické cvičenia…) u žiakov jednotlivých ročníkov špeciálnej školy. Výsledky diagnostických meraní boli zároveň podkladom k odporúčaniam na elimináciu ťažkostí v učení a správaní u žiakov školy. U žiakov končiacich ročníkov sme realizovali **diagnostiku zameranú na profesionálnu orientáciu pred výberom strednej školy.**

Najčastejším dôvodom príchodu klientov do centra a vyžiadanie si našej odbornej starostlivosti, bola diagnostika na posudenie formy vzdelávania u detí so zdravotným znevýhodnením, a to pred nástupom do MŠ alebo nástupom do ZŠ, tiež diagnostika špeciálnych výchovno – vzdelávacích potrieb detí mladšieho školského veku, u žiakov SŠ so zdravotným znevýhodnením bola najčastejším dôvodom potreba úprav pri maturitách a kariérové poradenstvo. V poslednej dobe čoraz viac **pribúdajú požiadavky poskytovať odborné služby aj klientom v ranom veku (a ich** **rodičom).**

Okrem diagnostiky, rediagnostiky a poradenstva sme **poskytovali našim klientom aj ďalšie intervencie:** špeciálnopedagogickú reedukáciu a prvky terapie (psychologická, logopedická), nácvik sociálnej komunikácie, a taktiež korekciu a kompenzáciu oslabených funkcií. Odborní zamestnanci centra sa venovali systematickej práci   
s klientom pomocou dlhodobých programov (KUPREV, Vizuálne čítanie, Snoezelen terapia, Intervenční metóda O.T.A pro děti s PAS, HRV biofeedback, TOBII – PC program na komunikáciu očami pre klientov s viacnásobným postihnutím, FONO, HYPO – program na rozvoj pozornosti, Tablexia, Visual reading, Rozvoj predškolských zručností - Súbor rozvíjajúcich cvičení..). V rámci personálnych možností sme realizovali intervencie v priamej činnosti s klientom, ktoré sme dopĺňali o odborné usmernenie rodičov, zácvik rodičov, resp. aj učiteľov pri realizácii rozvíjajúcich programov, ktoré si vyžadovali systematické (často každodenné) pôsobenie. Na základe získaných poznatkov odborní zamestnanci centra navrhujú optimálny spôsob, formy, špecifiká a osobitosti edukácie klientov v súlade   
s možnosťami a platnou legislatívou. Za účelom predchádzaniu problémom, resp. ich narastaniu a intenzívneniu odborní zamestnanci nášho centra poskytovali preventívne konzultácie   
a poradenské rozhovory prostredníctvom telefonických hovorov, emailovou komunikáciou   
a prostredníctvom sociálnych sietí. **Cieľom prevencie,** mimo iného, je minimalizovať dopad zdravotného znevýhodnenia u detí po nástupe na povinnú školskú dochádzku, prípadne u deti   
s rizikovým vývinom zintenzívnenie problémov v zmysle špeciálnych výchovno -vzdelávacich potrieb.

Zloženie klientely z pohľadu druhu postihnutia alebo veku sa výrazne nemenilo. Aj v šk. roku 2019/20 naďalej pokračuje **zvýšený nárast požiadaviek na poskytovanie logopedických intervencií**, čo vyplýva z nedostatočného pokrytia logopedických služieb v meste a okrese Trenčín, **pribúdajú klienti so susp. PAS a klienti so zdravotným postihnutím, resp. rizikovým vývinom v ranom veku**. V zmysle *Programu raného poradenstva pre rodičov detí so zdravotným postihnutím, deti s viacnásobnými postihnutiami a pervazívnymi vývinovými poruchami* v budúcnosti chceme svoje činnosti rozšíriť, resp. zdokonaliť v oblasti poskytovania včasného /raného/ poradenstva od 0-3 rokov, na báze súčinnosti praktických lekárov pre deti   
a dorast s našim CŠPP. Predpokladáme, že práve realizácia jednotlivých opatrení *Programu* prispeje ku skvalitneniu služieb rodinám najmä v období podozrenia na postihnutie v ranom období veku. Zatiaľ sme začali v tejto oblasti aktivity najmä v formou depistáží rizikového vývinu a poradenstva. Psychologička a vedúca CŠPP nadviazala kontaktovala klinických logopédov v meste Trenčín za účelom zintenzívnenia vzájomnej spolupráce. Významnou mierou prispela v spolupráci s oddelením školstva mestského úradu a riaditeľkou ZŠ Východná   
v Trenčíne participovala na zriadení prípravného ročníka pre deti s narušenou komunikačnou schopnosťou.

V ponuke služieb CŠPP je **aj možnosť realizácie krátkodobých preventívnych programov pre žiakov so zdravotným znevýhodnením**, ktoré sa tešia veľkej obľube u pedagógov, najmä však u žiakov. Dôležitou súčasťou práce centra je realizácia týchto programov ako integrálnej súčasti vyučovania a sú zamerané na prevenciu delikventného vývinu a kriminality, zneužívania návykových látok, riešenia konfliktov a prevenciu agresívneho správania, prevenciu obchodovania s ľuďmi a prevenciu pohlavného zneužívania.

CŠPP Trenčín je MŠVVaŠ SR **poverené odborno – metodickým usmerňovaním odborných zamestnancov CŠPP v Trenčianskom kraji**. Za týmto účelom sme v pravidelných intervaloch organizovali spoločné pracovné stretnutia.

**Vrámci spolupráce s inými subjektami a inštitúciami sme** spolu s OZ A-centrum participovali na príprave workshopu Burza inklúzie. Mimoriadny záujem bol o účasť na Živej knižnici, ktorý umožňoval zážitok z osobnej výpovede rodičov detí s Aspergerovým syndrómom a detí s ADHD. Uprednostnili sme účasť na workshope hlavne tým, ktorí bezprostredne pracujú s takýmito deťmi – asistentom pedagóga, pedagógom a špeciálnym pedagógom a tiež rodičom s novodiagnostikovanými deťmi (s PAS a ADHD).

V spolupráci so SŠI v Trenčíne sme sa podieľali na Dni otvorených dverí.

**Ďalšie činností v CŠPP**

Odborní zamestnanci CŠPP plnili aj ďalšie úlohy:

* + - viedli počas roka dokumentáciu klientov centra,
    - priebežne dopĺňali inventár a špeciálnopedagogické pomôcky,
    - podieľali sa na tvorbe a overovaní nových psychologických   
      a špeciálnopedagogických metód a postupov,
    - spolupracovali s inými inštitúciami - CPPPaP, CŠPP, ŠPÚ, lekármi, logopédmi, TnUAD...
    - zúčastňovali sa odborných stretnutí zamestnancov centier špeciálnopedagogického poradenstva (VÚDPaP, CPPPaP, Asociácia špeciálnych pedagógov…)
    - vedúca CŠPP ako členka Metodickej rady pri VÚDPaP Bratislava a členka Expertnej komisie pre tvorbu EvuPP sa zúčastňoval ich pravidelných zasadnutí
    - ako členky expertných skupín (Tvorba štandardov, Intelektuálne výstupy   
      a inovácie, Multidisciplinárny prístup…) participovali v NP Štandardizáciou systému poradenstva a prevencie k inklúzii a úspešnosti na trhu práce („NP Štandardy“)
    - individuálne sa vzdelávali účasťou na špecializovaných kurzoch, seminároch a na aktivitách organizovaných asociáciou špeciálnych škôl a zariadení

# ÚDAJE O POČTE KLIENTOV V ŠKOLSKOM ZARIADENÍ

K 15. 09. 2020 evidujeme 1174 klientov. Z nich v školskom roku 2019/2020 boli poskytnuté odborné služby z úrovne CŠPP 633 klientom.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Celkový počet klientov | PAS | MP | SP | ZP | TP | NKS | VNP | ADD/  ADHD | ŠPÚ |
| 633 | 61 | 257 | 15 | 6 | 46 | 123 | 35 | 14 | 76 |

Celkovo sme v šk. r. 2019/2020 realizovali pracovné výkony ako priamu činnosť s klientami   
a výkony metodickej a nepriamej činnosti (vykonávanej aj mimo pracovnej doby). Okrem toho sme poskytovali aj služby deťom a ich rodičom, u ktorých problém nebol klasifikovaný žiadnou z diagnóz a z tohto dôvodu neboli zaradení do klientely Centra.

Počet klientov CŠPP za šk.rok 2019/20 podľa druhu postihnutia, narušenia: najvyšší počet klientov s narušenou komunikačnou schopnosťou, ďalej s PAS, so špecifickými poruchami učenia.

Podrobné údaje o klientoch, ktorým bola poskytnutá odborná starostlivosť,   
sú štatisticky spracované vo Výkaze Škol. (MŠ SR) 05 - 01 o školských zariadeniach výchovného poradenstva a prevencie za školský rok 2019/2020.

# ÚDAJE O PREZENTÁCII ŠKOLSKÉHO ZARIADENIA NA VEREJNOSTI

Pri propagácii nášho zariadenia sme využili všetky v súčasnosti aktívne využívané komunikačné kanály CŠPP: webstránku, facebook - fb stránka, fb skupiny, telefonické   
a emailove oslovenie súčasnej databázy klientov, infoletáčiky, oznamy na nástenkách škôl   
a osobnú prezentáciu pri návštevách škôl. Imidž pracoviska sa snažíme zlepšiť aj účasťou v Metodickej rade VÚDPaPu a v expertných skupinách a komisiách.

# ÚDAJE O PRIESTOROVÝCH A MATERIÁLNO-TECHNICKÝCH PODMIENKACH

CŠPP sídli v priestoroch Spojenej školy na ulici Ľudovíta Stárka 12, má k dispozícii   
4 pracovne pre 5 odborných zamestnancov, 1 miestnosť je vybavená ako diagnostická   
a intervenčná. Priestorové podmienky boli v uplynulom šk.roku vyhovujúce.   
K dispozícii máme aj terapeutickú miestnosť Snoezelen, ktorú využívame pre aktivity psychoĺóga či špeciálnych pedagógov.

Vybavenie počítačmi, kopírovacími zariadeniami, pomôckami, rehabilitačnými prístrojmi, testovacími batériami, stimulačnými programami, metodickými materiálmi   
a odbornou literatúrou je t.č. postačujúce, avšak vyžaduje inováciu (hlavne PC) a doplňovanie aktuálnymi pomôckami. Vedenie školy sa snaží našim požiadavkám na vybavenie vyhovieť. Inventár CŠPP sa dopĺňa aj darovaním, sponzorstvom, projektmi prípadne si pomôcky vytvárajú sami odborní zamestnanci.

# ÚDAJE O FINANČNOM A HMOTNOM ZABEZPEČENÍ ČINNOSTI ZARIADENIA

Nakoľko naše zariadenie je organizačnou zložkou Spojenej školy internátnej v Trenčíne, nemá právnu subjektivitu a teda ani vlastný rozpočet a hospodárenie, údaje o tom, sú súčasťou *Správy   
o hospodárení školy za školský rok 2019/20.*

# CIELE ŠKOLSKÉHO ZARIADENIA A VYHODNOTENIE ICH PLNENIA

**Hlavný cieľ:**

Aj v školskom roku 2019/20 sme sa v praxi snažili napĺňať ciele a úlohy školského zariadenia, ktoré nám vyplývajú z ustanovení školského zákona ako aj z filozofie nášho zariadenia, a tou je poskytovať komplex služieb psychologickej, špeciálnopedagogickej, logopedickej, sociálnej diagnostiky s kontinuálne nadväzujúcim odborným poradenským   
a reedukačným servisom klientom so zdravotným znevýhodnením a zdravotným znevýhodnením ohrozených v procese ich integrácie do spoločnosti v spolupráci s rodinou, školou a odborníkmi z praxe, v súlade s najnovšími odbornými poznatkami, postupmi   
a platnou legislatívou.

# SILNÉ A SLABÉ STRÁNKY ZARIADENIA

**Silné stránky:**

* + Vysoké pracovné nasadenie zamestnancov a chuť napredovať, rozvíjať sa, vzdelávať sa
  + Individuálny, chápajúci a podporný prístup ku klientom - ako hlavná devíza pomáhajúcich profesií
  + Ústretový prístup a dobré odborné zázemie zo strany vedenia
  + Dobré kontakty s odbornými pracoviskami (CPPPaP, detskí lekári, odborní lekári, pedopsychiater, neurológovia, logopédi)
  + Príjemné prostredie s dôrazom na funkčnosť aj estetiku
  + Pomerne dobré materiálno-technické vybavenie

# Slabé stránky:

* + Personálna poddimenzovanosť vzhľadom k narastajúcim požiadavkám verejnosti – chýbajú odborní zamestnanci (logopéd na celý úväzok, psychológ, terénny špeciálny pedagóg) a asistujúci personál (sociálny pracovník)

# Návrh opatrení:

* + Navýšenie počtu nových zamestnancov

# Mgr. Alena Gašparovičová PhDr. Ľubomíra Dunčáková

# riaditeľka CŠPP vedúca CŠPP